Diari Oficial de la Generalitat Valenciana


Sumari del DOGV 7765, del 21-04-2016 (2016/2120)

Notificació de la sentència dictada en el procediment de divorci contenciós número 600/2015.
--------------------------------------------------------------------------------------------

### Dades del document

Número de DOGV
:   7765

Data del DOGV
:   21-04-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/2120


Organisme emissor
:   Jutjat de Primera Instància Número 1 de Benidorm

Tipus de document
:   Edicte

Notificació de la sentència dictada en el procediment de divorci contenciós número 600/2015. [2016/2120]  
Procediment: divorci contenciós 000600/2015-P.  
Demandant: Khalid Boudlal.  
Procuradora: Cristina Perulles Rodríguez.  
Demandada: April Willoughby.  
Procurador/a: -  
Tomás Mora Zaragoza, secretari del Jutjat de Primera Instància número 1 de Benidorm, faig saber que en les interlocutòries de referència, a instàncies de la procuradora Cristina Perulles Rodríguez, en nom i representació de Khalid Boudlal, contra April Willoughby, ha sigut dictada sentència l'encapçalament i part dispositiva de la qual és, literalment, com segueix:  
  
«Sentència número 00231/2016  
Benidorm, 19 de febrer de 2016  
Alfonso Franco Docavo, magistrat jutge substitut del Jutjat de Primera Instància número 1 dels de Benidorm i partit, he vist les actuacions de divorci contenciós seguides amb el número 600/2015, en nom del rei, i dicte la present resolució amb fonament en els següents:  
[...]  
  
Dispositiva  
Que estime íntegrament la demanda de divorci interposada a instàncies de Khalid Boudlal, representat per la procuradora dels tribunals Cristina Perulles Rodríguez i dirigida pel lletrat Miguel Ángel Luengo Barceló, contra April Willoughby, en rebel·lia processal, i declare la dissolució del matrimoni contret per ambdós esposos en data 13 de maig de 2009, en virtut de divorci, amb les conseqüències legals civils inherents a tal pronunciament i sense adopció d'especials mesures. Atés el tipus de procediment no pertoca a condemna en costes processals.  
  
Una vegada siga ferma aquesta resolució, expediu-ne testimoniança al registre civil per a procedir a la seua inscripció marginal en el foli registral del matrimoni dels litigants.  
Impugnació. Contra la present resolució es pot interposar un recurs d'apel·lació en el termini de 20 dies des de la seua notificació per a l'Audiència Provincial.  
Protecció de dades de caràcter personal. S'adverteix expressament a totes les parts, testimonis i perits, i a la resta de persones que siguen receptores de la present resolució, que hauran de guardar total i absoluta confidencialitat de totes les dades de caràcter personal que es troben en aquesta; i queda terminantment prohibida la transmissió de les esmentades dades i/o la seua comunicació per qualsevol mitjà o procediment, els quals hauran de ser tractats exclusivament per als fins propis de l'Administració de Justícia, ex Llei Orgànica 15/1999, de 13 de desembre, de Protecció de Dades de Caràcter Personal, amb l'advertència d'incórrer en vies responsabilitats administratives, civils i penals, que pertoquen en qualsevol altre cas.  
Aquesta és la meua sentència, jutjant definitivament en aquesta instància, que pronuncie, mane i firme.  
Publicació. L'anterior sentència ha sigut llegida i publicada pel jutge que la subscriu en audiència pública i en el dia de la seua data. En done fe.»  
  
I perquè servesca de notificació a la demandat rebel, April Willoughby, expedisc aquest edicte.  
  
Benidorm, 22 de febrer de 2016.- El lletrat de l'Administració de Justícia: Tomás Mora Zaragoza.